Safet Isović - Wikipedia

# Safet Isović

### From Wikipedia

Safet Isović
rođen: | , 1936. Bileća, Bosna i Hercegovina

Safet Isović estradni radnik, rođen 1936. u Bileći. Po mišljenjima većine muzičkih kritičara i poznavalaca izvornog narodnog melosa jedan od najboljih izvođača sevdalinki svih vremena.

Od 1956. godine izvodi sevdalinke na radiju i televiziji. Pobjednik je mnogih velikih festivala. Dobitnik Zlatnog mikrofona i oko 35 zlatnih i srebrnih ploča. Dobitnik je Estradne nagrade BiH i Estradne nagrade bivše Jugoslavije. Snimio brojne sevdalinke za arhiv Radio Sarajeva (uključujući i nekoliko sevdalinki uz saz). Član je Udruženja estradnih radnika. Živi i radi u Sarajevu.

Njegovi antologijski snimci su: "Đul Zulejha", "Boluje Anka Prijedorka", "Braća Morići", "Djevojka sokolu zulum učinila", "Grana od bora, pala kraj mora", "Jutros rano prođoh kraj Morića hana", "Kasno pođoh iz Morića hana", "Mujo kuje konja po mjesecu", "Moj dilbere", "Kiša bi pala", "Dvi planine viš' Travnika grada", "Mujo đogu po mejdanu voda", "Od sveg' me je sačuvala majka", "Kolika je šeher Banja Luka", "Put putuje Latif-aga", "Vozila se po Vrbasu lađa", "Slavuj ptica mala", "Zmaj od Bosne", "Haj, kakve Ajka crne oči ima", "Vrbas voda nosila jablana", "Akšam mrače, moj po Bogu brate". Također su važne i brojne njegove novokomponovane pjesme, koje se dobrim dijelom oslanjaju na tradicionalnu bosansku pjesmu - sevdalinku. Među njima se ističu: "Kad sretneš Hanku", "Jablani se povijaju", "Hajro, Hajrija curo najmilija", "Zelen orah od roda se savija", "Bosna moja", "Malenim sokakom ne prolazim više", "Na mezaru majka plače", "Oči moje kletvom bih vas kleo", "Šta se ovo Bosnom čuje", "Oj, Safete, Sajo Sarajlijo", "Pjevaj Bosno, pa me razveseli", "Sjetuje me majka", "Šeher grade, Banja Luko mila", "Zelen lišće goru kiti" (sa Miletom Petrovićem), "Da sam sjajna mjesečina".

Snimio je dosta pjesama u duetu sa velikim izvođačima bosanske pjesme: Zaimom Imamovićem, Miletom Petrovićem, Bebom Selimović.

Nedovršeni bosanskohercegovački biografski članak o Safet Isović treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../s/a/f/Safet_Isovi%C4%87_75c6.html"

Kategorije: Nepotpuni lični podaci | Muškarac | 1936 rođenja | Biografije | U začetku, Bosanskohercegovačke biografije | Sevdahlije

##### Views

- Članak
- Razgovor
- Trenutna verzija

##### Pretraga

##### Drugi jezici

- English